**ИЗБОРНОМ ВЕЋУ МЕДИЦИНСКОГ ФАКУЛТЕТА УНИВЕРЗИТЕТА У БЕОГРАДУ**

Комисија за припрему реферата у саставу:

1. Проф. др Александра Исаковић, редовни професор Медицинског факултета Универзитета у Београду
2. Проф. др Соња Мисирлић Денчић, ванредни професор Медицинског факултета Универзитета у Београду
3. Проф. др Кармен Станков, редовни професор Медицинског факултета Универзитета у Новом Саду

одређена на седници Изборног већа Медицинског факултета Универзитета у Београду одржаној 18.10.2023. године, анализирала је пријаве на конкурс, расписан у огласним новинама Националне службе за запошљавање „Послови“, објављеном 08.11.2023. године, за избор **1 (једног)** **сарадника** у звање **АСИСТЕНТА** за ужу научну област  **МЕДИЦИНСКА И КЛИНИЧКА БИОХЕМИЈА,** подноси следећи

**РЕФЕРАТ**

На расписани конкурс се јавио један кандидат:

1. **Др Јанко Зековић,** сарадник у настави на Катедри за медицинску и клиничку биохемију

**A. ОСНОВНИ БИОГРАФАСКИ ПОДАЦИ**

**–**Име, средње име и презиме: Јанко (Вукоман) Зековић

–Датум и место рођења: 27.06.1995. године, Подгорица, Црна Гора

–Установа где је запослен: Институт за медицинску и клиничку биохемију, Медицински факултет Универзитета у Београду

–Звање / радно место: сарадник у настави на Катедри медицинске и клиничке биохемије

–Ужа научна област: Медицинска и клиничка биохемија

**Б. СТРУЧНА БИОГРАФИЈА, ДИПЛОМЕ И ЗВАЊА**

**Основне студије**

* Назив установе: Медицински факултет Универзитета у Београду (уписао 2014/2015.)
* Место и година завршетка, просечна оцена: Београд, 2020. године; 10,00 (десет)
* Обавезан лекарски стаж обавио је током 2020-2021. године, а стручни испит за доктора медицине положио је 28.06.2021. године.

**Докторат**

* Уписао докторске академске студије Медицинског факултета Универзитета у Београду, модул Молекуларна медицина школске 2021/2022. године (просечна оцена 10).

**Специјализација**

* Др Јанко Зековић тренутно похађа здравствену специјализацију из Лабораторијске медицине коју је уписао у октобру 2022. године на Медицинском факултету Универзитета у Београду.

**Досадашњи избори у наставна и научна звања**

* Др Јанко Зековић је први пут изабран у звање сарадника у настави за ужу научну област Медицинска и клиничка биохемија на Медицинском факултету Универзитета у Београду 24.03.2022. године. Поново је биран 24.03.2023. године. У звање истраживача приправника на Медицинском факултету Универзитета у Београду је биран 28.10.2021. године.

**В. ОЦЕНА О РЕЗУЛТАТИМА ПЕДАГОШКОГ РАДА**

Пре избора у звање, током студија др Зековић је био студент демонстратор на предметима Хистологија и ембриологија (школске 2016/17. године), Медицинска физиологија (школске 2017/2018. године), Патолошка физиологија (школске 2017/2018. и 2018/2019. године), Фармакологија са токсикологијом (школске 2018/19. и 2019/20. године). Др Јанко Зековић је учествовао у извођењу практичне наставе на српском језику на Катедри за медицинску и клиничку биохемију Медицинског факултета Универзитета у Београду школске 2021/2022. године као студент докторских студија (модул Молекуларна медицина). Од избора у звање сарадника у настави, марта 2022. године, др Зековић је учествовао у реализацији практичне наставе на Интегрисаним академским студијама из Медицинске биохемије на 2. години ИАС и Клиничке биохемије на 4. години ИАС. Поред наставе на српском језику, др Зековић од школске 2022/2023. године је такође укључен и у активно извођење практичне наставе Медицинске и Клиничке биохемије на енглеском језику. Др Зековић је ангажован и у извођењу практичне наставе на Основним академским студијама-сестринство, практичне наставе за лекаре на специјализацијама из клиничке биохемије и лабораторијске медицине, као и на Мастер струковним студијама на Медицинском факултету Универзитета у Београду. Уз то, др Зековић учествује у извођењу модула изборне наставе Биохемијски аспекти вежбања, чији је руководилац проф. др Александра Исаковић, на српском и на енглеском језику, као и модула *In vitro* модели у медицинским истраживањима, чији је руководилац проф. др Жељка Станојевић. Значајно је допринео и организацији и спровођењу редовних колоквијума на предмету Медицинска биохемија, као и у спровођењу практичног испита на свим предметима додипломске и последипломске наставе коју организује Катедра медицинске и клиничке биохемије као и завршног испита из предмета Клиничка биохемија. У школској години 2022/2023. добитник је Захвалнице Студентског парламента Медицинског факултета у Београду.

Др Јанко Зековић редовно одржава консултације за студенте. Његов педагошки рад и залагање при едукацији студената је у школској 2022/2023. години оцењен као одличан са просечном оценом 5,00.

**Г. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Др Зековић је од почетка ангажовања у обављању наставног програма за студенте друге године Медицинског факултета Универзитета у Београду укључен у истраживачки рад са студентима и као ментор учествује у изради студентских научно-истраживачких радова. У школској 2022/2023. години био је ментор студентског рада “Испитивање повезаности показатеља оксидативног стреса и антиоксидативног капацитета са биохемијским маркерима запаљења код пацијената са постављеном дијагнозом сепсе”.

**Д. НАУЧНИ И СТРУЧНИ РАД**

**a) Списак радова**

**Оригинални радови *in extenso* у часописима са JCR листе**

1. Vidičević-Novaković S, Stanojević Z, Tomonjić N, Karapandža K, **Zeković J**, Martinović T et al. Proapoptotic and proautophagy effect of H1-receptor antagonist desloratadine in human glioblastoma cell lines. Med Oncol. 2023; 40(8):241. M22, IF2022 = 3,400
2. Jančić J, **Zeković J**, Ćetković M, Nikolić B, Ivančević N, Vučević D et al. Acute Peripheral Facial Nerve Palsy in Children and Adolescents: Clinical Aspects and Treatment Modalities. CNS NEUROL DISORD-DR 2023; 22(9): 1369-1377.

M22, IF2022= 3,000

**Цео рад у часописима који нису индексирани у базама података**

1. Самарџић Ј, **Зековић Ј**, Стевановић А, Јанчић Ј, Димитријевић И. (Зло)употреба и адиктивни потенцијал бензодиазепина: Анализа потрошње у Србији у периоду 2014-2016. Енграми 2018; 40(2): 73-85. M52

**Цео рад у зборнику међународног скупа**

1. **Zeković J**, Madžgalj Š, Platiša M. Detrended fluctuation analysis of heart and respiratory rhythm in atrial fibrillation. Computing in Cardiology 2018; Vol 45. DOI: 10.22489/CinC.2018.300. M33

**Изводи у зборницима међународних скупова**

1. **Zeković J,** Vidičević-Novaković S, Tasić J, Stanojević Ž, Milovanović A, Tomonjić N et al. Effects of cuprizone-induced demyelination on autophagy markers in different neural structures with the evaluation of behavior in rats. 8th Congress Serbian Neuroscience Society 2023; Belgrade, Serbia; Book of Abstracts, p.80. M34
2. **Zeković J**, Martinović J, Zarić M, Savić LJ, Švob Štrac D, Jančić J, Samardžić J. The influence of zaleplon on GABA and glutamate transporter in the hippocampal synapses in rats. Eur Neuropsychopharm 2021; 53 (Suppl. 1): S447. M34
3. Samardžić J, **Zeković J**, Zeković H, Savić LJ, Jančić J. Anxiolytics consumption during COVID-19 pandemic: The Serbian case. SSPT 2021 Spring Meeting: Abstract Book. M34
4. Samardžić J**, Zeković J**, Henčić B, Jančić J. Behavioral Profile of Zaleplon in Rats Assessed by Active Avoidance Test and Elevated Plus Maze. ACNP 58th Annual Meeting: Poster Session III. Neuropsychopharmacol 2019; 44 (Suppl. 1):499. M34
5. **Zeković J,** Samardžić J. The influence of zaleplone on behaviour of rats in the active avoidance test. Porto Biomed J2019; 4(6):28. M34
6. Zdravković M**, Zeković J**, Đurić B, Topalović N, Mazić S. The influence of the type of training on anthropometric characteristics and biochemical parameters in athletes. Porto Biomed J2019; 4(6):56. M34
7. **Zeković J**, Zdravković M, Dinčić M, Čolović MB, Ćetković M, Stevović Kravić T, et al. Evaluation of (NH4)14(NaP5W30O110)•31H2O induced hepatotoxicity and nephrotoxicity. Porto Biomed J2018; 3(3):38. M34
8. Stanković M, **Zeković J**. The impact of chronic application of nandrolone decanoate and exercise on NPY in the hippocampus of rats. The Third Global Students’ Conference of Biomedical Sciences; 2016 October 20-23; Belgrade, Serbia; Abstract book, p. 33. M34

**Изводи у зборницима националних скупова**

1. **Зековић Ј**. Утицај залеплона на понашање пацова у тесту активног избегавања 60. Конгрес студената биомедицинских наука Србије са интернационалним учешћем; 2019 Април 21-25; Копаоник, Србија; Књига сажетака, стр. 913. М64
2. Здравковић М, **Зековић Ј**. Утицај типа тренинга на антропометријске карактеристике и биохемијске параметре спортиста такмичара. 60. Конгрес студената биомедицинских наука Србије са интернационалним учешћем; 2019 Април 21-25; Копаоник, Србија; Књига сажетака, стр. 1035. М64
3. **Зековић Ј**, Здравковић М. *In vivo* евалуација неуротоксичности полиоксоволфрамата са антихипергликемијским ефектом. 59. Конгрес студената биомедицинских наука Србије са интернационалним учешћем; 2018; Копаоник, Србија; Књига сажетака, стр. 195. М64
4. Маџгаљ Ш, **Зековић Ј**. Ентропија срчаног и респираторног ритма у атријалној фибрилацији. 59. Конгрес студената биомедицинских наука Србије са интернационалним учешћем 2018; Копаоник, Србија; Књига сажетака, стр. 9. М64
5. **Зековић Ј**. Корелационе особине срчаног и респираторног ритма у атријалној фибрилацији. 58. Конгрес студената биомедицинских наука Србије са интернационалним учешћем 2017; Копаоник, Србија; Књига сажетака, стр. 881. М64
6. Ђокић М, Павловић Л, **Зековић Ј**. Повезаност полиморфизама гена за ГСТП1 са показатељима ендотелне дисфункције и преживљавањем болесника са терминалном бубрежном слабошћу.58. Конгрес студената биомедицинских наука Србије са интернационалним учешћем 2017; Копаоник, Србија; Књига сажетака, стр. 46. М64
7. Станковић М, **Зековић Ј**. Утицај хроничне примене нандролон деканоата и вежбања на експресију неуропептида Y у хипокампусу пацова. 57. Конгрес студената биомедицинских наука Србије са интернационалним учешћем 2016; Сребрно језеро, Србија; Књига сажетака, стр. 194. М64

**Књиге, поглавља у књигама**

1. Milić J, **Zeković J**, Stankić D, Henčić B, Jančić J, Samardžić J. Cognition-enhancing drugs and applications to aging. In: Colin MR, Preedy VR, Rajendram R, editors. Assessments, Treatments and Modeling in Aging and Neurological Disease. Academic Press 2021; ISBN 9780128180006; p.367-378. M14
2. Milić J, **Zeković J**, Stakić D, Van Beeck E, Samardžić J. Alcohol use disorder pharmacotherapy options for postmenopausal females. In: Colin MR, Preedy VR, Rajendram R, editors. Assessments, Treatments and Modeling in Aging and Neurological Disease. Academic Press 2021; ISBN 9780128180006; p. 91-102. M14

**б) Руковођење или учешће на пројектима**

Др Јанко Зековић је од 01.05.2022. године ангажован као истраживач приправник у оквиру V позива Министарства просвете, науке и технолошког развоја Србије студентима докторских студија за укључивање у научноистраживачки рад у акредитованим научноистраживачким организацијама.

**в) Цитираност**

Укупна цитираност радова др Јанка Зековића је 3 и Хиршов, *h-index* износи 1 према индексној бази SCOPUS (приступ 05.12.2023.).

**г) Организовање научних састанака и симпозијума**

Др Јанко Зековић је био члан организационог тима, као и помоћни уредник Књиге сажетака на Другом конгресу клиничких биохемичара и специјалиста лабораторијске медицине, који се одржао у Београду од 30. новембра до 2. децембра 2022. године.

**Ђ. ОЦЕНА О РЕЗУЛТАТИМА НАУЧНОГ И ИСТРАЖИВАЧКОГ РАДА**

Др Јанко Зековић је учествовао у изради 21 публикације, од којих су 3 штампане у целости са кумулативним IF од 6,400. Укупно 2 публикације су штампане у часописима са JCR листе, а 1 публикација је објављена у часопису који није индексиран у наведеним базама података. Такође, др Зековић је учествовао у изради 15 научних публикација које су штампане у форми извода. Од тога, укупно 8 радова је штампано у облику извода у зборницима међународних скупова - у 4 публикације др Зековић је био први аутор и у 4 публикације сарадник. Укупно 7 публикација је штампано у изводима зборника националних скупова, од чега је др Зековић у 2 публикације био једини аутор, у 1 публикацији први аутор и сарадник у 4 публикације. Једна публикација је штампана у целости у зборнику међународног скупа у којој је др Зековић први аутор. Такође, др Зековић је коаутор у 2 поглавља у књигама из области фармакологије.

Научна и стручна активност др Јанка Зековића се одвија још од времена када је био студент и учествовао на конгресима студената медицине у земљи и иностранству из области хистологије и ембриологије, биофизике, хемије, биохемије, фармакологије и неурологије. Научно-истраживачки рад др Јанка Зековића има јасан континуитет, почевши од похађања курсева имунохистохемије и Добре лабораторијске праке у студентском периоду, преко публиковања студентских радова, а наставља се и након запослења на Институту за медицинску и клиничку биохемију. Као студент, био је добитник похвалница за најбољег студента Медицинског факултета Универзитета у Београду (2014/2015; 2015/2016; 2017/2018), награде Задужбине Николе Спасића за најбољег студента 2. године Медицинског факултета Универзитета у Београду (2015/2016.) и награде за најбољу презентацију у оралној сесији хистопатологије на когресу *The Third Global Student's Conference of Biomedical Sciences 2016 Belgrade* (2016/2017.). Додатно, у периоду од 2018-2020. године био је добитник стипендије за изузетно надарене студенте Министарства просвете, науке и технолошког развоја Републике Србије. Научно-истраживачки рад кандидата се наставља 2021. године, када је уписао докторске академске студије на модулу Молекуларна медицина, а од 2022. године је укључен као истраживач приправник у рад научноистраживачке организације у оквиру V позива Министарства просвете, науке и технолошког развоја Србије студентима докторских академских студија. Од почетка бављења научно-истраживачким радом др Зековић активно учествује у истраживањима из области ћелијске биологије, односно испитивањем молекуларних механизама цитотоксичног деловања различитих супстанци у *in vitro* и *in vivo* условима на моделима неуроинфламације и тумора централног нервног система. Од избора у звање сарадник у настави, као резултат ових истраживања, публикована је 1 публикација у категорији М22 и 1 извод у зборнику међународног скупа.

Током досадашњег научно-истраживачког рада, др Зековић је овладао техникама ћелијске биологије (примарне и имортализоване ћелијске линије), стандардним биохемијским техникама (спектрофотометријске технике, ELISA), техникама раздвајања и детекције протеина (електрофореза, имуноблот), испитивања генске експресије (PCR), као и техникама проточне цитофлуориметрије (FACS). Такође, оспособљен је за рад са огледним животињама.

**E. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Својим досадашњим залагањем у раду са студентима и на Катедри др Зековић је дао изузетан допринос у развоју наставе. У школској 2022/2023. години је добио захвалницу Студентског парламента за посвећеност у решавању студентских питања и изузетну сарадњу са студентима као и захвалницу Центра за стручни и научно-истраживачки рад студената (ЦСНИРС) за подршку активностима организације и унапређење научноистраживачког рада студената. Др Јанко Зековић је члан Биохемијског друштва Србије, Друштва за неуронауке Србије и Федерације европских друштава за неуронауке (FENS).

**ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На конкурс за избор једног сарадника у звање **асистента** за ужу научну област Медицинска и клиничка биохемија, на Медицинском факултету Универзитета у Београду, који је 08.11.2023. године објављен у публикацији Националне службе за запошљавање „Послови“, јавио се један кандидат, доктор медицине, **др Јанко (Вукоман) Зековић**, до сада запослен као сарадник у настави на Катедри за медицинску и клиничку биохемију.

Др Јанко Зековић се у току свог досадашњег педагошког и научно-истраживачког рада показао као савесна и одговорна особа, која својим обавезама у настави приступа са пуно ентузијазма, уз изузетно коректан и предусретљив однос према студентима. Уз то, он у потпуности влада савременим истраживачким техникама биохемије и молекуларне медицине, способан је да самостално и критички приступа истраживачким проблемима, а у исто време је посвећен и вредан члан свог истраживачког тима и Катедре медицинске и клиничке биохемије. Његови резултати у настави и научном раду показују да се развија у посвећеног едукатора, способног и креативног истраживача, великих људских квалитета од којег у будућности можемо пуно да очекујемо.

На основу детаљне анализе приложене документације и разматрања педагошке, стручне и научне активности, као и на основу личног познавања кандидата, Комисија констатује да др Јанко Зековић испуњава све услове за избор у звање асистента дефинисаног Законом о високом образовању РС и Правилником Медицинског факултета у Београду.

Комисија са великим задовољством једногласно предлаже Изборном већу Медицинског факултета да се **др Јанко Зековић** изабере у звање **асистента** за ужу научну област **Медицинска и клиничка биохемија** на Медицинском факултету Универзитета у Београду.

У Београду, 05.12.2023. год.

|  |
| --- |
| **Чланови комисије:** |
|  |
| Проф. др Александра Исаковић, редовни професор Медицинског факултета Универзитета у Београду, председник |
|  |
| Проф. др Соња Мисирлић Денчић, ванредни професор Медицинског факултета Универзитета у Београду, члан |
| Проф. др Кармен Станков, редовни професор Медицинског факултета Универзитета у Новом Саду, члан |